ᱢᱟᱛᱠᱚᱢ

ᱢᱟᱛᱠᱚᱢ ᱫᱚ ᱦᱩᱭᱩᱜ ᱠᱟᱱᱟ ᱥᱤᱧᱚᱛᱤᱭᱟᱹ ᱴᱨᱚᱯᱤᱠᱟᱞ (tropical) ᱫᱟᱨᱮ ᱾ ᱳᱰᱤᱥᱟ, ᱡᱷᱟᱨᱠᱷᱚᱸᱰ, ᱠᱚᱧᱮ ᱯᱚᱱᱚᱛ, ᱵᱤᱦᱟᱨ, ᱠᱮᱨᱚᱲ ᱟᱨ ᱜᱩᱡᱽᱨᱟᱴ ᱯᱚᱱᱚᱛ ᱨᱮᱭᱟᱜ ᱵᱩᱨᱩ ᱠᱚᱨᱮ ᱢᱟᱛᱠᱚᱢ ᱫᱟᱨᱮ ᱫᱚ ᱟᱭᱢᱟ ᱧᱮᱞᱚᱜᱼᱟ ᱾http://trifed.nic.in/productdetails.asp?productid=95&id=prod , Product profile, Mahuwa, Trifed, Ministry of Tribal Affairs, Government of India  ᱯᱮ ᱥᱮᱨᱢᱟ ᱦᱩᱭ ᱞᱮᱱ ᱠᱷᱟᱱ ᱢᱟᱛᱠᱚᱢ ᱵᱟᱦᱟᱜ ᱮᱦᱚᱵᱚᱜᱼᱟ ᱟᱨ ᱜᱮᱞ ᱵᱚᱪᱷᱚᱨ ᱦᱩᱭ ᱞᱮᱱ ᱠᱷᱟᱱ ᱡᱚᱜᱼᱟ ᱾ ᱢᱟᱛᱠᱚᱢ ᱫᱟᱨᱮ ᱫᱚ ᱑᱐᱐ ᱠᱷᱚᱱ ᱑᱕᱐ ᱥᱮᱨᱢᱟ ᱦᱟᱹᱵᱤᱡ ᱵᱟᱧᱪᱟᱜᱼᱟ ᱾ ᱢᱤᱫᱴᱤᱡ ᱢᱟᱨᱟᱝ ᱫᱟᱨᱮ ᱠᱷᱚᱱᱟᱜ ᱗᱐ ᱠᱷᱚᱱ ᱗᱕ ᱠᱤᱞᱚ ᱦᱟᱹᱵᱤᱡ ᱢᱟᱛᱠᱚᱢ ᱧᱟᱢᱚᱜᱼᱟ ᱾ ᱵᱟᱦᱟᱜ ᱢᱟᱬᱟᱝ ᱨᱮ ᱵᱚᱪᱷᱚᱨ ᱯᱷᱮᱵᱽᱨᱩᱣᱟᱨᱤ ᱠᱷᱚᱱ ᱮᱯᱨᱤᱞ ᱵᱷᱤᱛᱤᱨ ᱨᱮ ᱢᱟᱨᱮ ᱥᱟᱠᱟᱢ ᱧᱩᱨᱩᱜᱼᱟ ᱟᱨ ᱮᱯᱨᱤᱞ ᱠᱷᱚᱱ ᱢᱮ ᱵᱷᱤᱛᱨᱤ ᱨᱮ ᱱᱟᱶᱟ ᱥᱟᱠᱟᱢ ᱥᱟᱜᱮᱱᱚᱜᱼᱟ ᱾ ᱢᱟᱛᱠᱚᱢ ᱵᱟᱦᱟ ᱫᱚ  ᱢᱤᱫ ᱟᱨ ᱟᱫᱷᱟ ᱤᱧᱪ ᱦᱟᱹᱵᱤᱡ ᱦᱟᱨᱟᱜᱼᱟ ᱾ ᱡᱩᱱ ᱠᱷᱚᱱ ᱚᱜᱚᱥᱴ ᱵᱷᱤᱛᱨᱤ ᱨᱮ ᱱᱚᱶᱟ ᱨᱮᱭᱟᱜ ᱡᱚ ᱵᱤᱞᱤᱜᱼᱟ ᱾ ᱱᱚᱶᱟ ᱨᱮᱭᱟᱜ ᱡᱟᱝ ᱫᱚ ᱒/᱓ ᱥᱮᱱᱴᱤᱢᱤᱴᱚᱨ ᱦᱟᱹᱵᱤᱡ ᱦᱩᱭᱩᱜᱼᱟ ᱟᱨ ᱥᱤᱢ ᱵᱤᱞᱤ ᱞᱮᱠᱟ ᱜᱩᱞᱟᱹᱭ ᱟᱨ ᱡᱤᱞᱤᱧᱟ ᱾

ᱢᱟᱛᱠᱚᱢ ᱵᱟᱦᱟ
ᱡᱟᱦᱟᱸ ᱢᱟᱛᱠᱚᱢ ᱵᱚ ᱢᱮᱛᱟᱜ ᱠᱟᱱᱟ ᱚᱱᱟ ᱜᱮ ᱢᱟᱛᱠᱚᱢ ᱵᱟᱦᱟ ᱫᱚ ᱾  ᱱᱚᱶᱟ ᱫᱚ ᱦᱟᱞᱟᱝ ᱟᱹᱜᱩ ᱠᱟᱛᱮ ᱠᱚ ᱛᱟᱥᱮ ᱨᱚᱦᱚᱲᱟ ᱾ ᱚᱱᱟ ᱛᱟᱭᱚᱢ ᱢᱟᱛᱠᱚᱢ ᱟᱛᱟ, ᱢᱟᱛᱠᱚᱢ ᱞᱟᱴᱷᱮ ᱵᱮᱱᱟᱶ ᱠᱟᱛᱮ ᱠᱚ ᱡᱚᱢᱟ ᱾ ᱱᱚᱶᱟ ᱛᱮ ᱯᱟᱹᱣᱨᱟᱹ ᱦᱚᱸᱠᱚ ᱵᱮᱱᱟᱶᱟ ᱾

ᱠᱩᱸᱭᱰᱤ
ᱢᱟᱛᱠᱚᱢ ᱨᱮᱭᱟᱜ ᱡᱚ ᱫᱚ ᱠᱩᱸᱭᱰᱤ ᱠᱚ ᱢᱮᱛᱟᱜᱼᱟ ᱾ ᱠᱩᱸᱭᱰᱤ ᱪᱮᱛᱟᱱ ᱨᱮ ᱡᱟᱦᱟᱸ ᱦᱟᱨᱛᱟ ᱛᱟᱦᱮᱸᱱᱟ ᱚᱱᱟ ᱫᱚ ᱵᱟᱠᱲᱮ ᱠᱚ ᱢᱮᱛᱟᱜᱼᱟ ᱾ ᱠᱩᱸᱭᱰᱤ ᱫᱚ ᱟᱥᱟᱲ ᱵᱚᱸᱜᱟ ᱮᱦᱚᱵ ᱠᱚᱛᱮ ᱵᱤᱞᱤᱜᱼᱟ ᱾ ᱚᱱᱟ ᱠᱩᱸᱭᱰᱤ ᱫᱚ ᱦᱟᱞᱟᱝ ᱟᱹᱜᱩ ᱠᱟᱛᱮ ᱠᱚᱴᱮᱡᱟ ᱠᱚ ᱾ ᱚᱱᱟ ᱛᱟᱭᱚᱢ ᱛᱟᱥᱮ ᱨᱚᱦᱚᱲᱟ ᱠᱚ ᱟᱨ ᱠᱩᱸᱭᱰᱤ ᱥᱩᱱᱩᱢ ᱠᱚ ᱵᱮᱱᱟᱶᱟ ᱾

ᱵᱟᱠᱲᱮ
ᱠᱩᱸᱭᱰᱤ ᱨᱮᱭᱟᱜ ᱪᱚᱠᱟᱜ/ᱦᱟᱨᱛᱟ ᱫᱚ ᱵᱟᱠᱲᱮ ᱠᱚ ᱢᱮᱛᱟᱜᱼᱟ ᱾ ᱱᱚᱶᱟ ᱫᱚ ᱦᱮᱲᱮᱢ ᱜᱮ ᱠᱷᱟᱹᱛᱤᱨ ᱢᱟᱹᱱᱢᱤ, ᱰᱟᱝᱜᱽᱨᱤ ᱟᱨ ᱢᱤᱴᱩ ᱦᱚᱸᱠᱚ ᱡᱚᱢᱟ ᱾ ᱵᱤᱥᱛᱤ ᱵᱤᱞᱤ ᱞᱮᱱᱠᱷᱟᱱ ᱱᱚᱶᱟ ᱫᱚᱠᱚ ᱛᱤᱡᱩᱭᱟ, ᱚᱱᱟᱛᱮ ᱠᱩᱸᱭᱰᱤ ᱦᱟᱞᱟᱝ ᱡᱷᱚᱜ ᱱᱚᱶᱟ ᱫᱚ ᱫᱟᱨᱮ ᱵᱩᱴᱟᱹ ᱨᱮᱜᱮ ᱠᱚ ᱯᱚᱪᱚᱨ ᱜᱤᱰᱤ ᱚᱴᱚ ᱠᱟᱜᱼᱟ ᱾ ᱵᱮᱨᱮᱞ ᱵᱟᱠᱲᱮ ᱫᱚ ᱦᱚᱭᱚ ᱠᱟᱛᱮ ᱠᱚ ᱩᱛᱩᱭ ᱜᱮᱭᱟ ᱾ ᱱᱚᱶᱟ ᱦᱚᱸ ᱦᱮᱲᱮᱢ ᱜᱮ ᱥᱤᱵᱤᱞᱟ ᱾

ᱮᱴᱟᱜ ᱯᱟᱹᱨᱥᱤ ᱛᱮ ᱧᱩᱛᱩᱢ
 ᱦᱤᱱᱫᱤ ᱛᱮ- ᱢᱚᱦᱣᱟ, ᱢᱚᱦᱩᱞ ᱟᱨ ᱢᱚᱣᱩᱞ
 ᱵᱟᱝᱞᱟ ᱛᱮ- ᱢᱚᱦᱣᱟ
 ᱢᱚᱨᱟᱴᱷᱤ ᱛᱮ- ᱢᱚᱦᱩᱫᱟ
 ᱜᱩᱡᱽᱨᱟᱴᱤ ᱛᱮ- ᱤᱯᱯᱟ
 ᱠᱚᱱᱱᱚᱰ ᱛᱚ- ᱤᱯᱯᱮ, ᱦᱤᱯᱯᱮ
 ᱛᱟᱢᱤᱞ ᱛᱮ- ᱤᱞᱩᱯᱮᱭᱤ
 ᱢᱚᱞᱚᱭᱟᱞᱚᱢ ᱛᱚ- ᱯᱩᱱᱚᱢ, ᱤᱞᱩᱯᱟ
 ᱩᱰᱤᱭᱟᱹ ᱛᱮ - ᱢᱚᱦᱩᱞ

ᱵᱮᱵᱷᱟᱨ
 ᱥᱮᱫᱟᱭ ᱫᱚ ᱥᱟᱱᱛᱟᱲ ᱦᱚᱲ ᱢᱟᱛᱠᱚᱢ ᱟᱛᱟ ᱠᱟᱛᱮ, ᱞᱟᱴᱷᱮ ᱵᱮᱱᱟᱣ ᱠᱟᱛᱮ ᱠᱚ ᱡᱚᱢ ᱛᱟᱦᱮᱸᱫ ᱾ 
 ᱢᱟᱛᱠᱚᱢ ᱠᱷᱚᱱᱟᱜ ᱯᱟᱹᱣᱨᱟᱹ ᱦᱚᱸ ᱵᱮᱱᱟᱜ ᱠᱟᱱᱟ ᱾
 ᱢᱟᱛᱠᱚᱢ ᱫᱟᱨᱮ ᱥᱟᱞᱟᱜ ᱢᱟᱹᱱᱢᱤ ᱡᱤᱭᱤ ᱨᱮᱱᱟᱝ ᱟᱹᱰᱤ ᱢᱟᱨᱟᱝ ᱥᱟᱹᱜᱟᱹᱭ ᱢᱮᱱᱟᱜᱼᱟ ᱾ ᱢᱟᱛᱠᱚᱢ ᱫᱟᱨᱮ ᱫᱚ ᱡᱟᱱᱟᱢ ᱟᱭᱳ ᱛᱳᱣᱟ ᱫᱟᱨᱮ ᱛᱩᱞᱩᱡᱟᱜ ᱠᱟᱱᱟ ᱾ ᱚᱱᱟ ᱛᱮᱜᱮ ᱦᱩᱰᱤᱝ ᱜᱤᱫᱽᱨᱟᱹ ᱠᱚ ᱨᱩᱣᱟᱹᱲ ᱞᱮᱱᱠᱷᱟᱱ ᱢᱟᱛᱠᱚᱢ ᱵᱩᱴᱟᱹᱨᱮᱵᱚᱱ ᱵᱟᱭ ᱠᱚᱣᱟ ᱾
ᱢᱟᱛᱠᱚᱢ ᱡᱚ ᱫᱚ ᱠᱩᱸᱭᱰᱤ ᱵᱚᱱ ᱢᱮᱛᱟᱜ ᱠᱟᱱᱟ ᱾ ᱚᱱᱟ ᱠᱷᱚᱱ ᱥᱩᱱᱩᱢ ᱵᱚ ᱧᱟᱢ ᱮᱫᱼᱟ ᱾
ᱵᱟᱦᱨᱮ ᱡᱚᱱᱚᱲ

Alternative edible oil from mahua seeds, The Hindu
Mowrah Butter, OilsByNature.com
 Famine Foods
Use of Mahua Oil (Madhuca indica) as a Diesel Fuel Extender
WWF India Mahua
 "What foods did your ancestors love?" Video of presentation by Aparna Pallavi at TEDxCapeTownWomen, with mahua being the central example of a common indigenous food source overlooked by the dominant society.

ᱡᱚᱲᱟᱣᱟᱱ ᱠᱟᱛᱷᱟ
ᱱᱚᱣᱟ ᱥᱟᱝ ᱥᱟᱶᱛᱟ ᱨᱮ ᱠᱩᱫᱩᱢ ᱠᱟᱹᱦᱱᱤ ᱠᱟᱛᱷᱟ ᱠᱚ ᱦᱚᱸ ᱧᱮᱞ ᱧᱟᱢᱚᱜ ᱜᱮᱭᱟ,
ᱡᱮᱢᱚᱱ ᱢᱤᱫ ᱠᱩᱫᱩᱢ :- 
ᱠᱩᱫᱩᱢ ᱨᱮ ᱠᱩᱲᱤᱫ ᱠᱩᱲᱤᱫ, ᱢᱤᱫ ᱟᱯᱟᱛ ᱯᱮᱭᱟ ᱜᱤᱫᱽᱨᱟᱹ

ᱱᱚᱣᱟ ᱨᱮᱱᱟᱜ ᱫᱚ ᱱᱚᱣᱟ ᱜᱮ ᱪᱤ ᱢᱟᱛᱠᱚᱢ ᱫᱟᱨᱮ ᱫᱚ ᱢᱤᱫᱴᱟᱹᱝ ᱜᱮ ᱢᱮᱱᱠᱷᱟᱱ ᱱᱚᱣᱟ ᱨᱮᱱᱟᱜ ᱡᱚ ᱵᱟᱦᱟ ᱫᱚ ᱮᱴᱟᱜ ᱮᱴᱟᱜ ᱧᱩᱛᱩᱢ ᱛᱮ ᱵᱟᱰᱟᱭᱚᱜᱼᱟ ᱾ ᱡᱮᱢᱚᱱ ᱵᱟᱦᱟ ᱫᱚ "ᱢᱟᱛᱠᱚᱢ" ᱡᱚ ᱫᱚ ᱵᱤᱞᱤ ᱞᱮᱱᱠᱷᱟᱱ "ᱵᱟᱠᱲᱮ" ᱟᱨ ᱡᱟᱝ ᱫᱚ "ᱠᱩᱸᱭᱰᱤ"

ᱟᱨ ᱢᱤᱫ ᱠᱩᱫᱩᱢ
<blockquote>
ᱠᱩᱫᱩᱢ ᱨᱮ ᱠᱩᱲᱤᱫ ᱠᱩᱲᱤᱫ ᱚᱛ ᱨᱮ ᱵᱤᱞᱤ ᱪᱚᱴ ᱨᱮ ᱛᱩᱠᱟᱹ
<blockquote>

ᱱᱚᱶᱟ ᱨᱮᱭᱟᱜ ᱢᱮᱱᱮᱛ ᱫᱚ ᱵᱤᱞᱤ ᱚᱛ ᱨᱮ ᱧᱩᱨ ᱟᱠᱟᱱᱟ, ᱛᱩᱠᱟᱹ ᱫᱚ ᱪᱚᱴ ᱨᱮ ᱢᱮᱱᱟᱜᱼᱟ ᱾

ᱥᱟᱹᱠᱷᱭᱟᱹᱛ

ᱯᱷᱮᱰᱟᱛ
 https://or.wikipedia.org/wiki/%E0%AC%AE%E0%AC%B9%E0%AD%81%E0%AC%B2
ᱟᱨᱦᱚᱸ ᱧᱮᱞ ᱢᱮ
ᱵᱟᱨᱦᱮ ᱡᱚᱱᱚᱲ
Alternative edible oil from mahua seeds, The Hindu
Mowrah Butter, OilsByNature.com
 Famine Foods 
Use of Mahua Oil (Madhuca indica) as a Diesel Fuel Extender
WWF India Mahua

ᱥᱟ.ᱠᱷᱭᱟ.ᱛ

ᱛᱷᱚᱠ:!Main category
ᱛᱷᱚᱠ:ᱫᱟᱨᱮ
ᱛᱷᱚᱠ:ᱡᱚ
ᱛᱷᱚᱠ:ᱵᱷᱟᱨᱚᱛ ᱫᱤᱥᱚᱢ ᱨᱮᱱᱟᱜ ᱫᱟᱨᱮ